Diari Oficial de la Generalitat Valenciana


Sumari del DOGV 8275, del 17-04-2018 (2018/3726)

RESOLUCIÓ de 3 d'abril de 2018, de la Secretaria Autonòmica d'Educació i Investigació, sobre delegació de competències en l'expedició de certificats de capacitació en llengües i Diploma de Mestre de Valencià.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3726


Data del document
:   03-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 3 d'abril de 2018, de la Secretaria Autonòmica d'Educació i Investigació, sobre delegació de competències en l'expedició de certificats de capacitació en llengües i Diploma de Mestre de Valencià. [2018/3726]  
L'article 9 de l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià, i en llengües estrangeres en les ensenyances no universitàries a la Comunitat Valenciana, preveu que les titulacions administratives regulades en aquesta ordre seran expedides per l'òrgan superior amb competències en matèria de formació del professorat per aquelles persones que superen la prova de competència professional a què es refereix l'article 8.1.a de l'esmentada ordre.  
L'apartat primer de la disposició final primera de la mateixa ordre autoritza l'òrgan superior competent en matèria de formació del professorat a dictar aquelles resolucions i instruccions que siguen necessàries per a la interpretació i l'aplicació d'allò que disposa l'ordre esmentada, en el seu àmbit competencial.  
Per això, de conformitat amb allò que estableixen els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
Primer. Delegació de competències en matèria d'expedició de les titulacions administratives regulades per l'Ordre 17/2013, de 15 d'abril, de la Conselleria d'Educació, Cultura i Esport  
Es delega en el cap del Servei de Registre i Acreditació Docent la signatura de les titulacions administratives que acrediten la possessió del Certificat de Capacitació per a l'Ensenyament en Valencià i en llengües estrangeres i del Diploma de Mestre de Valencià.  
  
Segon. Constància expressa de la delegació  
Les resolucions administratives que s'adopten per delegació indicaran expressament aquesta circumstància i es consideraran dictades per l'òrgan delegatori, sense que siga procedent la delegació de competències delegades.  
  
Tercer. Revocació i avocació de la competència  
Aquesta delegació d'atribucions podrà ser revocada en qualsevol moment per l'òrgan delegatori, de conformitat amb allò que estableix l'article 63.5 de la Llei 5/1983, de 30 de desembre, del Consell, i l'article 9.6 de la Llei 40/2015, d'1 d'octubre, de règim jurídic del sector públic.  
Les atribucions delegades en aquesta resolució podran ser avocades, en els termes i amb els requisits que estableix l'article 10 de la Llei 40/2015 abans esmentada.  
  
Quart. Entrada en vigor  
Aquesta resolució produirà efectes des del dia de la signatura.  
  
València, 3 d'abril de 2018.- El secretari autonòmic d'Educació i Investigació: Miguel Soler Gracia.